**projektas**

**reg. Nr. T-147**

**2.6.darbotvarkės klausimas**

**Pasvalio rajono savivaldybės taryba**

**Sprendimas**

**DĖL PASVALIO RAJONO SAVIVALDYBEI NUOSAVYBĖS TEISE PRIKLAUSANČIŲ NEKILNOJAMŲJŲ DAIKTŲ NURAŠYMO**

2020 m. rugpjūčio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 27 straipsnio 2 dalimi, Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašu, patvirtintu Lietuvos Respublikos Vyriausybės 2001 m. spalio 19 d. nutarimu Nr. 1250 „Dėl pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo patvirtinimo“ (Lietuvos Respublikos Vyriausybės 2014 m. lapkričio 5 d. nutarimo Nr. 1228 redakcija) (su visais aktualiais pakeitimais), įgyvendindama Pasvalio rajono savivaldybės turto valdymo, naudojimo ir disponavimo juo tvarkos aprašą, patvirtintą Pasvalio rajono savivaldybės tarybos 2015 m. kovo 31 d. sprendimu Nr. T1-77 „Dėl Pasvalio rajono savivaldybei turto valdymo, naudojimo ir disponavimo juo tvarkos aprašo patvirtinimo“ ir atsižvelgdama į Pasvalio rajono savivaldybės administracijos direktoriaus 2020 m. liepos 14 d. įsakymą Nr. DV-472 „Dėl Pasvalio rajono savivaldybės administracijos Pušaloto seniūnijos patikėjimo teise valdomo Pasvalio rajono savivaldybės turto pripažinimo netinkamu (negalimu) naudoti ir tolesnio jo panaudojimo“, Pasvalio rajono savivaldybės taryba nusprendžia:

1. Nurašyti Pasvalio rajono savivaldybei nuosavybės teise priklausančius Pasvalio rajono savivaldybės administracijos Pušaloto seniūnijos patikėjimo teise valdomus sugadintus gaisro metu nekilnojamuosius daiktus:

1.1. butą Nr. 2, esantį Pušaloto vs. 3, Pušaloto sen., Pasvalio r. sav. (inventorinis Nr. 1010004, statybos metai – 1905, kadastro duomenų byloje Nr. 585 pastatas, kuriame yra butas, pažymėtas plane 1A1m, unikalus Nr. 6790-5001-7054:0002, bendras plotas – 17,25 kv. m), kurio pradinė vertė – 86,89 Eur, likutinė vertė 2020 m. birželio 30 d. – 0,00 Eur;

1.2. butą Nr. 5, esantį Pušaloto vs. 3, Pušaloto sen., Pasvalio r. sav. (inventorinis Nr. 1010005, statybos metai – 1905, kadastro duomenų byloje Nr. 585 pastatas, kuriame yra butas, pažymėtas plane 1A1m, unikalus Nr. 6790-5001-7054:0001, bendras plotas – 14,59 kv. m), kurio pradinė vertė – 86,89 Eur, likutinė vertė 2020 m. birželio 30 d. – 0,00 Eur.

2. Įgalioti Pasvalio rajono savivaldybės administracijos Pušaloto seniūnijos seniūnę Paulyną Stravinskienę būti atsakingą už šio sprendimo 1 punkte nurodytų nurašomų nekilnojamųjų daiktų išardymą ir likvidavimą.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Strateginio planavimo ir investicijų skyriaus

vyriausioji specialistė V. Antanavičienė

2020-07-16

Suderinta DVS Nr. RTS-

 Pasvalio rajono savivaldybės tarybai

**AIŠKINAMASIS RAŠTAS**

**DĖL PASVALIO RAJONO SAVIVALDYBEI NUOSAVYBĖS TEISE PRIKLAUSANČIŲ NEKILNOJAMŲJŲ DAIKTŲ NURAŠYMO**

2020-07-16

Pasvalys

**1. Problemos esmė.**

Vadovaujantis Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašu, patvirtintu Lietuvos Respublikos Vyriausybės 2001 m. spalio 19 d. nutarimu Nr. 1250, ir Pasvalio rajono savivaldybės turto valdymo, naudojimo ir disponavimo juo tvarkos aprašu, patvirtintu Pasvalio rajono savivaldybės tarybos 2015 m. kovo 31 d. sprendimu Nr. T1-77, Savivaldybei nuosavybės teise priklausantys nekilnojamieji daiktai nurašomi Savivaldybės tarybos sprendimu.

Sprendimo projekte nurodyti nekilnojamieji daiktai pripažinti netinkamais (negalimais) naudoti Pasvalio rajono savivaldybės administracijos direktoriaus 2020 m. liepos 14 d. įsakymu Nr. DV-472 „Dėl Pasvalio rajono savivaldybės administracijos Pušaloto seniūnijos patikėjimo teise valdomo Pasvalio rajono savivaldybės turto pripažinimo netinkamu (negalimu) naudoti ir tolesnio jo panaudojimo“, kuriame siūloma Savivaldybės tarybai juos nurašyti.

 Daugiabučiame name, esančiame Pušaloto vs. 3, Pušaloto sen., Pasvalio r. sav., 2018 m. įvyko gaisras. Šiame name Savivaldybė turėjo du socialinius būtus, kurie gaisro metu buvo sugadinti, juos remontuoti ekonomiškai netikslinga, todėl siūloma nurašyti ir likviduoti.

**2. Kokios siūlomos naujos teisinio reguliavimo nuostatos ir kokių rezultatų laukiama.** Naujų teisinio reguliavimo nuostatų nesiūloma.

**3. Skaičiavimai, išlaidų sąmatos, finansavimo šaltiniai**.

Sprendimo projekto įgyvendinimui lėšų nereikia, pastatą nugriaus kiti namo bendrasavininkiai.

**4. Numatomo teisinio reguliavimo poveikio vertinimo rezultatai galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta**

Priėmus projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti –** nereikia.

**6. Sprendimo projekto iniciatoriai.** Pasvalio rajono savivaldybės administracija.

**7. Sprendimo projekto rengimo metu gauti specialistų vertinimai ir išvados**

Sprendimo projektui pritarta.

Strateginio planavimo ir investicijų skyriaus

vyriausioji specialistė Virginija Antanavičienė